text: Se de klassiske honningkager fra Christiansfeld på frimærker
  17 oktober 2015 kl. 10.14
  Lørdag udgiver Post Danmark tre nye frimærker med honningkagemotiver. En festlig optakt til den søde juletid, siger Post Danmark.
  Når du lørdag beder om et frimærke på posthuset eller i kiosken, er der en chance for, at julestemningen allerede breder sig her ca. to måneder før juleaften. Der er nemlig lige kommet nye motiver på gaden.
  Ikke nok med, at Christiansfeld lige er optaget på UNESCOS Verdensarvsliste. Nu er de klassiske Christiansfeld-honningkagemænd og kvinder samt hjerter også havnet på Post Danmarks nye frimærker, og det er ikke helt tilfældigt:
  -  Vi vil gerne bidrage til den gode julestemning og håber, at frimærkerne med honningkage-motiver kan pryde mange
  hilsner hen over vinteren og julen, siger Martin Pingel, designchef i PostNord Danmark Frimærker, i en pressemeddelelse.
  Frimærkerne med honningkagemanden og honningkagekonen udkommer i værdien
  7,00 kr., mens honninghjertet udkommer i værdien 10,00 kr.
  Sådan bager du honningkager
  Brødremenighedens Honningkagebageris bud på et honningbrødIngredienser:425 g. hvedemel425 g. rugmel25 g. ægte kanel5 g. kardemomme10 g. ingefær10 g. allehånde375 g. brun farin600 g. honning200 g. vand250 g. æg25 g. hjortetaksalt25 g. potaske (opløses i 25 g. vand)Sådan gør du:1. Honning, brun farin, vand og krydderier varmes i en gryde, til farinen og honningener smeltet. Blandingen afkøles.2. Tilsæt mel og æg og bland.3. Tilsæt så først hjortetaksalt og bland.4. Tilsæt til sidst den opløste potaske.5. Bland nu det hele rigtigt godt sammen (meget gerne på æltemaskine og i ca. 7-8minutter ved jævn hastighed).6. Dejen hældes i en bradepande og bages ved 140 grader i ca. 50 minutter.TIP! Man kan sagtens komme rosiner, pomeransskal eller andet tørret frugt i dejen oggerne helt op til 50 pct. af dejens vægt
  
  